Boererate.com: Prostaatbehandeling wat werk, sonder chirurgie en vrugbaarheid word nie beïnvloed nie
Prostaatbehandeling wat werk, sonder chirurgie en vrugbaarheid word nie beïnvloed nie
Daar is moontlik verligting op pad vir mans met ’n vergrote prostaat en as gevolg hiervan sukkel met irriterende simptome, soos byvoorbeeld gereelde besoeke aan die badkamer. En die verligting kom sonder enige chirurgie.
Dit word genoem “prostate artery embolization” (PAE) en word uitgevoer deur ’n radioloog. Basies is dit ’n proses waarin die vergrote prostaat gekrimp word. Dit neem 3 tot 6 uur.
’n Man se prostaat vergroot effens met ouderdom. Dit mag sodanig vergroot dat dit uiteindelik teen die uretra druk en die vloei van uriene beïnvloed. Die gevolg is dat ’n man meer gereeld vir urineer en die vloei van uriene baie stadiger is. Die blaas word nie sommer suksesvol leeggemaak nie. Teen die ouderdom van 60 jaar lei omtrent 50% van alle mans daaraan.
Die standaard behandeling vir ’n vergrote prostaat is tans ’n operasie. Sulke operasies word uitgevoer onder algemene narkose en kan gevolge hê soos inkontinensie, seksuele disfunksie. PAE word onder lokale verdowing gedoen en die proses behels die tydelike blokkering van bloedvloei na die prostaat. Seksuele disfunksie word nie ervaar nie.
Die nuwe behandeling ondergaan tans verskeie toetse om seker te maak dat dit veilig is.
(vir meer inligting lees Prostate Arterial Embolization as an Alternative to Surgery for Patients With Benign Prostatic Hyperplasia Refractory to Medical Therapy: Results in 500 Cases, gelewer by die jaarlikse wetenskaplike vergadering van die Society of Interventional Radiology)